stanford-oval/wikipedia huggingface dataset:
สาวศักดิ์สิทธิ์สีขาวกับบาทหลวงสีดำ
สื่อ > อนิเมะ > รายชื่อตอน

| ตอน | ชื่อ  | กำกับโดย  | เขียนโดย  | สตอรีบอร์ดโดย  | วันฉายเดิม  |
| --- | --- | --- | --- | --- | --- |
| 1 | "ความสัมพันธ์ของทั้งสอง" ถอดเสียง: "Futari no Kankei" (ญี่ปุ่น: ふたりの関係) | ซูมิเอะ โนโระ | ยูกะ ยามาดะ | ซูมิเอะ โนโระ | 13 กรกฎาคม พ.ศ. 2566 |
| 2 | "สิ่งที่ทั้งสองปกป้อง" ถอดเสียง: "Futari no Mamoru Mono" (ญี่ปุ่น: ふたりの守るもの) | ฮิโรอากิ โยชิคาวะ ทาคาชิ ทาเคอุจิ | ยูกะ ยามาดะ | ฮิโรอากิ โยชิคาวะ ทาคาชิ ทาเคอุจิ | 20 กรกฎาคม พ.ศ. 2566 |
| 3 | "ความกังวลของลอว์เรนซ์" ถอดเสียง: "Rōrensu no Kigakari" (ญี่ปุ่น: ローレンスの気がかり) | เรียวกิ คามิตสึโบะ | มิจิฮิโระ ซึจิยะ | เรียวกิ คามิตสึโบะ | 27 กรกฎาคม พ.ศ. 2566 |
| 4 | "ผู้ที่ถูกเรียกว่านักบุญ" ถอดเสียง: "Seijo to Yobareru Mono" (ญี่ปุ่น: 聖女と呼ばれるもの) | ฮิโรชิ ฮารากุจิ | ยูกะ ยามาดะ | ฮิโรชิ ฮารากุจิ | 3 สิงหาคม พ.ศ. 2566 |
| 5 | "ออกเดินทางครั้งแรก" ถอดเสียง: "Hajimete no Shutchō" (ญี่ปุ่น: はじめての出張) | เกเซย์ โมริตะ ซูมิเอะ โนโระ | มิจิฮิโระ ซึจิยะ | เรียวตะ อิโตะ | 10 สิงหาคม พ.ศ. 2566 |
| 6 | "อาเบลกับเฮเซริตต้า" ถอดเสียง: "Aberu to Hēzeritta" (ญี่ปุ่น: アベルとヘーゼリッタ) | โคกิ อุจิโนะมิยะ | ยูกะ ยามาดะ | โคกิ อุจิโนะมิยะ | 17 สิงหาคม พ.ศ. 2566 |
| 7 | "ความกังวลใจของเซซิเลีย" ถอดเสียง: "Seshiria no Nayamigoto" (ญี่ปุ่น: セシリアのなやみごと) | เรียวกิ คามิตสึโบะ | มิจิฮิโระ ซึจิยะ | เรียวกิ คามิตสึโบะ | 24 สิงหาคม พ.ศ. 2566 |
| 8 | "สิ่งที่เฟรเดริก้าหลงเหลือไว้" ถอดเสียง: "Furederika no Nokoshita Mono" (ญี่ปุ่น: フレデリカの遺したもの) | ฮิโรชิ ฮารากุจิ ซอง มิน คิม | ยูกะ ยามาดะ | ฮิโรชิ ฮารากุจิ | 31 สิงหาคม พ.ศ. 2566 |
| 9 | "พรคุ้มครองของนักบุญ" ถอดเสียง: "Seijo no Kago" (ญี่ปุ่น: 聖女の加護) | ฮิโรยูกิ ฮาชิโมโตะ | มิจิฮิโระ ซึจิยะ | ฮิโรยูกิ ฮาชิโมโตะ | 7 กันยายน พ.ศ. 2566 |
| 10 | "ความรู้สึกของทั้งสอง" ถอดเสียง: "Futari no Kimochi" (ญี่ปุ่น: ふたりの気持ち) | ทาคาชิ ทาเคอุจิ | มิจิฮิโระ ซึจิยะ | ฮิโรอากิ โยชิคาวะ | 14 กันยายน พ.ศ. 2566 |
| 11 | "การพบกันของทั้งสอง" ถอดเสียง: "Futari no Deai" (ญี่ปุ่น: ふたりの出会い) | ซูมิเอะ โนโระ | มิจิฮิโระ ซึจิยะ | ซูมิเอะ โนโระ | 21 กันยายน พ.ศ. 2566 |
| 12 | "แบบที่ทั้งสองเป็น" ถอดเสียง: "Futari no Katachi" (ญี่ปุ่น: ふたりのかたち) | ซูมิเอะ โนโระ โคกิ อุจิโนะมิยะ ฮิโรชิ ฮารากุจิ | ยูกะ ยามาดะ | มาซาโกะ ซาโต้ | 28 กันยายน พ.ศ. 2566 |
ดูเพิ่ม

ขาดคุณนางฟ้าข้างห้องไป ผมคงมีชีวิตต่อไปไม่ได้อีกแล้ว อีกหนึ่งซีรีส์ไลต์โนเวลที่มีผู้วาดภาพคนเดียวกัน คือฮาซาโนะ คาซึทาเกะ จากไลต์โนเวลเล่มที่ 1
แหล่งข้อมูลอื่น

เว็บไซต์ทางการมังงะที่ Shōnen Magazine R (ในภาษาญี่ปุ่น)
เว็บไซต์ทางการอนิเมะ (ในภาษาญี่ปุ่น)
สาวศักดิ์สิทธิ์สีขาวกับบาทหลวงสีดำ (มังงะ) ที่เครือข่ายข่าวอนิเมะ
| ด ค กโดงาโกโบ |
| --- | --- |
ซีรีส์โทรทัศน์:  ฉันและเธอกับความทรงจําที่ไม่อาจลืม (2007)  Ryoko's Case File  (2008)  Koihime†Musō (2008)  Shin Koihime†Musō  (2009)  11eyes (2009)  Shin Koihime†Musō: Otome Tairan (2010)  โฮชิกากะ (2011)  คลับบ้าฮาต๊อง (2011)  คลับบ้าฮาต๊อง♪♪ (2012)  Natsuyuki Rendezvous (2012)  Mangirl! (2013)  กู๊ดจ๊อบคลับ ชมรมปริศนากับวันป่วน ๆ (2013)  Majestic Prince (2013)  Love Lab (2013)  เจ้าชายมิติมายา (2013)  แก๊งอลวนคู่หมั้นอลเวง (2014)  นักเขียนหน้าตาย นายโนซากิคุง (2014)  เย้ยพยับเมฆา (2014)  พลาสติก เมมโมรี่ (2015)  มิคากุระ ศึกชมรมอลเวง (2015)  ตัวแสบแอบเกรียน อุมารุจัง (2015)  อาเรียกระสุนแดงเดือด AA (2015)  ลักแอนด์โลจิก (2016)  Three Leaves, Three Colors (2016)  นิวเกม! (2016)  โทเคนรันบุ ฮานามารุ (2016)  ไม่เป็นนางฟ้าได้ไหมเนี่ย (2017)  ฮินะ โลจิ ~ฟอร์มลักแอนด์โลจิก~ (2017)  นิวเกม!! (2017)  ตัวแสบแอบเกรียน อุมารุจัง R (2017)  โซกุ โทเคนรันบุ ฮานามารุ (2018)  ทาดะคุงไม่ตกหลุมรัก (2018)  คุณเมดพันธุ์หายาก (2018)  อนิมะ เยล! (2018)  นางฟ้าตัวน้อยได้ลงมาโปรดฉันค่ะ (2019)  คุณเซ็นโกะ เทพจิ้งจอกคอยช่วยเหลือ (2019)  แก๊งสาวป่วน ก๊วนฟิตเนส? (2019)  โคอิซูรุ แอสเตอรอยด์ (2020)  เสียงขับขานจากวันวาน (2020)  บันทึกชมรมริมเขื่อนหลังเลิกเรียน (2020)  หลับฝันดีนะเจ้าหญิงที่ปราสาทจอมมาร (2020)  อิเกบูกูโระเวสต์เกตพาร์ก (2020)  เลิฟคอเมดี้เรื่องนี้ เพื่อนสมัยเด็กไม่มีวันแพ้ (2021)  ซีเล็กชันโปรเจ็กต์ (2021)  ลุ้นรักรุ่นน้องตัวจิ๋วกับรุ่นพี่ตัวป่วน (2021)  ชีกาวะ (2022)  อาร์พีจี ฟูโดซัง (2022)  คุณชิกิโมริไม่ได้น่ารักแค่อย่างเดียวนะ (2022)  เทคโนรอยด์ อยู่เหนือความตั้งใจ (2023)  นักบุญจอมเฉื่อย & บาทหลวงผู้เอาใจใส่ (2023)  เกิดใหม่เป็นลูกโอชิ (2023-ปัจจุบัน)  แมงกะพรุนว่ายน้ำตอนกลางคืนไม่ได้หรอกนะ (2024)  คุณอาเรียโต๊ะข้างๆ พูดรัสเซียหวานใส่ซะหัวใจจะวาย (2024)  รักว้าวุ่นในบ้านชิอุนจิ (2025)  Möbius Dust (TBA) 
โอวีเอ/ซีรีส์สั้น:  Uchuu Kazoku Carlvinson (1988)  Kahey no Umi (2005)  Memories Off #5: The Interrupted Film (2006)  Shin Koihime†Musō LIVE Revolution (2009)  11eyes (2010)  โฮชิกากะ (2011)  มูโกะ หมาน้อย ป่วน กวน ฮา (2013)  แก๊งอลวนคู่หมั้นอลเวง (2014)  มูโกะ หมาน้อย ป่วน กวน ฮา ฤดูกาลที่ 2 (2014)  กู๊ดจ๊อบคลับ ชมรมปริศนากับวันป่วน ๆ@ (2014)  นักเขียนหน้าตาย นายโนซากิคุง (2014–2015)  ตัวแสบแอบเกรียน อุมารุจัง (2015–2017)  คุณเมดพันธุ์หายาก (2019)  นางฟ้าตัวน้อยได้ลงมาโปรดฉันค่ะ (2019) 
ภาพยนตร์:  โทเคนรันบุ ฮานามารุ ~มากูไอ ไคโซโรกุ~ (2017)  โทเคนรันบุ ฮานามารุ ~เซ็ตสึเง็ตสึกะ~ (2022)  นางฟ้าตัวน้อยได้ลงมาโปรดฉันค่ะ: พรีเชียสเฟรนส์ (2022) 
 หมวดหมู่
อำเภอเอราวัณ

สำหรับความหมายอื่น ดูที่ เอราวัณ (แก้ความกำกวม)
| อำเภอเอราวัณ |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Erawan
คำขวัญ: เอราวัณช้างใหญ่ ถิ่นลำไยขามหวาน ตำนานบั้งไฟแสน ดินแดนผ้าไหมงาม
แผนที่จังหวัดเลย เน้นอำเภอเอราวัณ
พิกัด: 17°18′30″N 101°56′24″E﻿ / ﻿17.30833°N 101.94000°E﻿ / 17.30833; 101.94000
ประเทศ:  ไทย
จังหวัด: เลย
พื้นที่
 • ทั้งหมด: 262.0 ตร.กม. (101.2 ตร.ไมล์)
ประชากร (2564)
 • ทั้งหมด: 34,004 คน
 • ความหนาแน่น: 129.79 คน/ตร.กม. (336.2 คน/ตร.ไมล์)
รหัสไปรษณีย์ : 42220
รหัสภูมิศาสตร์: 4213
ที่ตั้งที่ว่าการ: ที่ว่าการอำเภอเอราวัณ ทางหลวงแผ่นดินหมายเลข 210 หมู่ที่ 13 ตำบลผาอินทร์แปลง อำเภอเอราวัณ จังหวัดเลย 42220
 ส่วนหนึ่งของสารานุกรมประเทศไทย
เอราวัณ เป็นอำเภอหนึ่งของจังหวัดเลย
ที่ตั้งและอาณาเขต

อำเภอเอราวัณตั้งอยู่ทางทิศตะวันออกของจังหวัด ระยะทางห่างจากตัวจังหวัดเลยประมาณ 42 กิโลเมตร มีอาณาเขตติดต่อกับเขตการปกครองข้างเคียง ดังนี้
ทิศเหนือ ติดต่อกับอำเภอเมืองเลยและอำเภอนาด้วง
ทิศตะวันออก ติดต่อกับอำเภอนาวัง (จังหวัดหนองบัวลำภู)
ทิศใต้ ติดต่อกับ อำเภอผาขาว อำเภอนาวัง และอำเภอศรีบุญเรือง (จังหวัดหนองบัวลำภู)
ทิศตะวันตก ติดต่อกับอำเภอวังสะพุง
ประวัติ

ชื่ออำเภอเอราวัณได้มาจากชื่อถ้ำขนาดใหญ่ ซึ่งตั้งอยู่บนเขาลูกหนึ่งบริเวณเขตรอยต่อระหว่างอำเภอเอราวัณกับอำเภอนาวัง จังหวัดหนองบัวลำภู โดยชาวบ้านเรียกกันว่า "ถ้ำเอราวัณ" เป็นถ้ำที่สวยงาม ซึ่งมีตำนานนิทานพื้นบ้านเรื่อง "ช้างเอราวัณกับนางผมหอม"  ดังนั้นจึงได้นำไปตั้งชื่อหมู่บ้านเอราวัณและเป็นอำเภอเอราวัณในปัจจุบัน
ท้องที่อำเภอเอราวัณเดิมเป็นส่วนหนึ่งของอำเภอวังสะพุง ต่อมาวันที่ 7 กุมภาพันธ์ พ.ศ. 2538 ทางกระทรวงมหาดไทยได้ประกาศแบ่งเขตท้องที่การปกครองออก โดยยกฐานะเป็น กิ่งอำเภอเอราวัณ โดยมีผลบังคับตั้งแต่วันที่ 1 เมษายน ปีเดียวกัน โดยมีศูนย์กลางอยู่ที่บ้านเอราวัณ หมู่ที่ 3 หมู่ที่ 7 หมู่ที่ 10 หมู่ที่ 12 และหมู่ที่ 13 ตำบลผาอินทร์แปลง เนื่องจากเป็นเขตชุมชนที่มีประชากรอาศัยอยู่หนาแน่น เป็นศูนย์กลางทางด้านเศรษฐกิจและการคมนาคมที่สะดวก (ปัจจุบันอยู่ในเขตเทศบาลตำบลผาอินทร์แปลง)
จากนั้นจึงได้มีพระราชกฤษฎีกายกฐานะขึ้นเป็น อำเภอเอราวัณ ในวันที่ 24 สิงหาคม พ.ศ. 2550 โดยมีผลบังคับตั้งแต่วันที่ 8 กันยายน ปีเดียวกัน
ภูมิศาสตร์ > ลักษณะภูมิประเทศ

อำเภอเอราวัณมีพื้นที่ 262 ตารางกิโลเมตร หรือประมาณ 163,750 ไร่ ลักษณะภูมิประเทศส่วนใหญ่เป็นที่ราบสลับภูเขา มีป่าเบญจพรรณและมีลำห้วยไหลผ่าน เช่น  ลำน้ำสวย ลำน้ำหินฮาว ลำน้ำตาดข่า ลำน้ำป่าน และลำน้ำลิ้นควาย พื้นที่ส่วนใหญ่อยู่ในเขตป่าสงวนแห่งชาติ ได้แก่ ป่าดงซำทอง ป่าหนองไผ่ ป่าผาสามยอด และป่าโคกนกยูง มีเนื้อที่ป่าโดยประมาณ 82,155 ไร่ มีระดับความสูงของพื้นที่อยู่สูงกว่าระดับน้ำทะเลประมาณ 270 เมตร
ภูมิศาสตร์ > ลักษณะภูมิอากาศ

อำเภอเอราวัณมีลักษณะภูมิอากาศ โดยแบ่งฤดูกาลตามลักษณะอากาศของประเทศไทย แบ่งออกเป็น 3 ฤดู ได้แก่
ฤดูร้อน เริ่มตั้งแต่กลางเดือนกุมภาพันธ์ถึงเดือนเมษายน อากาศจะร้อนและร้อนจัดที่สุดในเดือนมีนาคมและเมษายน เนื่องจากพื้นที่ส่วนใหญ่เป็นที่ราบสลับกับภูเขา ทำให้อุณหภูมิเปลี่ยนแปลงง่าย ฤดูร้อนจะร้อนมาก และบางครั้งจะมีพายุฤดูร้อนเกิดขึ้น
ฤดูฝน จะแบ่งออกเป็น 2 ช่วง ช่วงแรก เริ่มปลายเดือนเมษายนถึงเดือนกรกฎาคม จะเกิดฝนเนื่องจากอิทธิพลของลมมรสุมตะวันตกเฉียงใต้ ส่วนช่วงหลังจะเริ่มตั้งแต่เดือนสิงหาคมถึงเดือนตุลาคมจะมีฝนเนื่องอิทธิพลจากร่องความกดอากาศต่ำและพายุจากทะเลจีนใต้
ฤดูหนาว จะเริ่มหนาวตั้งแต่กลางเดือนตุลาคมจนถึงเดือนกุมภาพันธ์ เป็นผลมาจากอิทธิพลลมมรสุมตะวันออกเฉียงเหนือพัดจากประเทศจีนเข้าปกคลุมประเทศไทย ทำให้อุณหภูมิลดลงทั่วไป และมีอากาศเย็น เนื่องจากสภาพพื้นที่เป็นที่ราบสลับกับภูเขา ในฤดูหนาวจะมีอากาศหนาวถึงหนาวจัด
การแบ่งเขตการปกครอง > การปกครองส่วนภูมิภาค

อำเภอเอราวัณแบ่งเขตการปกครองย่อยออกเป็น 4 ตำบล 47 หมู่บ้าน ได้แก่
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| 1. | ผาอินทร์แปลง |  | (Pha In Plaeng) |  | 14 หมู่บ้าน |  |
| 2. | เอราวัณ |  | (Erawan) |  | 16 หมู่บ้าน |  |
| 3. | ผาสามยอด |  | (Pha Sam Yot) |  | 10 หมู่บ้าน |  |
| 4. | ทรัพย์ไพวัลย์ |  | (Sap Phaiwan) |  | 7 หมู่บ้าน |  |
การแบ่งเขตการปกครอง > การปกครองส่วนท้องถิ่น

ท้องที่อำเภอเอราวัณประกอบด้วยองค์กรปกครองส่วนท้องถิ่น 4 แห่ง ได้แก่
เทศบาลตำบลผาอินทร์แปลง ครอบคลุมพื้นที่ตำบลผาอินทร์แปลงทั้งตำบล
เทศบาลตำบลเอราวัณ ครอบคลุมพื้นที่ตำบลเอราวัณทั้งตำบล
องค์การบริหารส่วนตำบลผาสามยอด ครอบคลุมพื้นที่ตำบลผาสามยอดทั้งตำบล
องค์การบริหารส่วนตำบลทรัพย์ไพวัลย์ ครอบคลุมพื้นที่ตำบลทรัพย์ไพวัลย์ทั้งตำบล
สถานที่ราชการ

ที่ว่าการอำเภอเอราวัณ
โรงพยาบาลเอราวัณ
สถานีตำรวจภูธรเอราวัณ
สำนักงานสาธารณสุขอำเภอเอราวัณ
สำนักงานเกษตรอำเภอเอราวัณ
สถานศึกษา

สังกัดสำนักงานเขตพื้นที่การศึกษาเลยเขต 2 ของสำนักงานคณะกรรมการศึกษาขั้นพื้นฐาน กระทรวงศึกษาธิการ ประกอบด้วย
สถานศึกษา > โรงเรียนมัธยมศึกษา

โรงเรียนผาอินทร์แปลงวิทยา ประจำอำเภอ
โรงเรียนเอราวัณวิทยาคม ประจำตำบล
โรงเรียนผาสามยอดวิทยาคม ประจำตำบล
สถานศึกษา > โรงเรียนประถมศึกษา

โรงเรียนบ้านเอราวัณ
โรงเรียนบ้านหนองใหญ่
โรงเรียนบ้านโป่งศรีโทน
โรงเรียนบ้านหนองปลาซิว
โรงเรียนบ้านห้วยป่าน
โรงเรียนบ้านวังม่วง
โรงเรียนบ้านวังเลาหัวฝาย
โรงเรียนบ้านเหล่าใหญ่
โรงเรียนบ้านโนนสวรรค์
โรงเรียนบ้านนาอ่างคำ
โรงเรียนบ้านซำม่วง
โรงเรียนผานาง-ผาเกิ้ง
โรงเรียนบ้านซำบุ่น
โรงเรียนบ้านนาอุดม
โรงเรียนโคกสง่า
โรงเรียนบ้านหนองตูม
โรงเรียนบ้านผาสามยอด
โรงเรียนบ้านผาสะนา
โรงเรียนบ้านซำบุ่น
โรงเรียนตำรวจตะเวนชายแดนวังชมภู
เส้นทางการคมนาคม

ทางหลวงแผ่นดินหมายเลข 210 (อุดรธานี-วังสะพุง)
ทางหลวงแผ่นดินหมายเลข 2400 [แยกทางหลวงหมายเลข 201 (หนองหิน)-บรรจบทางหลวงหมายเลข 210 (เอราวัณ)]
ทางหลวงชนบทของกรมทางหลวงชนบท (เอราวัณ-วังเลา)
ทางหลวงชนบทของกรมทางหลวงชนบท (วังไห-ท่าสะอาด)
ทางหลวงชนบทของกรมทางหลวงชนบท (บ้านสี่แยก-บ้านเหมืองแบ่ง)
ทางหลวงชนบทของกรมทางหลวงชนบท (บ้านขัวแตะ-โป่งศรีโทน)
สังคมและวัฒนธรรม

ปัจจุบันอำเภอเอราวัณมีประชากรจากต่างจังหวัดอพยพมาตั้งถิ่นฐานและทำมาหากินจำนวนมาก แม้จะเป็นสังคมใหม่แต่ก็ยังคงอยู่ในวัฒนธรรมและขนบธรรมเนียมประเพณี ที่สามารถบูรณาการเข้าด้วยกัน สามารถอยู่ร่วมกันได้เป็นอย่างดี และเกิดวัฒนธรรมในการอยู่ร่วมกันในทางที่ดีขึ้นตามมา ประชากรที่อาศัยอยู่ในเขตพื้นที่อำเภอเอราวัณประกอบด้วยชาวเลยดั้งเดิม ชาวอีสาน ชาวจีน และชาวญวน
สังคมและวัฒนธรรม > ประเพณีบุญบั้งไฟล้าน

ประเพณีบุญบั้งไฟล้านเป็นประเพณีพื้นเมืองที่มีชื่อเสียงของอำเภอเอราวัณ ในงานมีการแข่งขันการประกวดขบวนแห่บั้งไฟ แข่งขันจุดบั้งไฟ และมีมหรสพต่าง ๆ ให้ชมอีกมากมาย ซึ่งจะจัดขึ้นเป็นเวลา 3 วัน ในเดือนมิถุนายนของทุกปี
สังคมและวัฒนธรรม > เทศกาลงานงิ้วเอราวัณ

เนื่องจากอำเภอเอราวัณมีคนไทยเชื้อสายจีนมาอยู่อาศัยในการประกอบอาชีพค้าขายอยู่มาก จึงมีกลุ่มพ่อค้าที่มีเชื้อสายจีนจัดงานเทศกาลงานงิ้วไหว้ศาลเจ้าพ่อเอราวัณขึ้น ที่บริเวณหน้าตลาดสดอำเภอเอราวัณ และยังมีมหรสพต่าง ๆ ให้ชมอีกมากมาย ซึ่งจะจัดขึ้นเป็นเวลา 4 วันในเดือนพฤศจิกายนหรือเดือนธันวาคมของทุกปี
โครงการบ้านเล็กในป่าใหญ่ (ผานาง-ผาเกิ้ง)

โครงการบ้านเล็กในป่าใหญ่เป็นโครงการอันเนื่องมาจากพระราชดำริของสมเด็จพระนางเจ้าสิริกิติ์ พระบรมราชินีนาถ ที่มีเป้าหมายให้ราษฎรสามารถอยู่ร่วมกับป่าไม้ได้อย่างยั่งยืนและเกื้อกูลกัน โดยราษฎรมีความเป็นอยู่แบบพอเพียงตามวิถีชีวิตแบบดั้งเดิมและมีส่วนร่วมในการอนุรักษ์ฟื้นฟูสภาพป่า นอกจากนี้ยังมีโครงสร้างพื้นฐานและพัฒนาคุณภาพชีวิตให้ดีขึ้น เพื่อให้เกิดความสำนึกในพระมหากรุณาธิคุณ มีความจงรักภักดีต่อสถาบันพระมหากษัตริย์ มีความหวงแหนในแผ่นดินที่อาศัย
โครงการบ้านเล็กในป่าใหญ่ (ผานาง-ผาเกิ้ง) ตั้งอยู่ที่บ้านผานาง หมู่ที่ 5 ตำบลผาอินทร์แปลง มีเนื้อที่ 500 ไร่ พื้นที่ดังกล่าวมีความอุดมสมบูรณ์ อยู่ติดกับเขาภูผาผีถอนซึ่งมีป่าธรรมชาติประมาณ 1,500 ไร่ ปัจจุบันยังมีสภาพป่าที่สมบูรณ์ มีสัตว์ป่าอาศัยอยู่มาก เช่น ลิง ชะมด อีเห็น ไก่ป่า กระรอก และนกชนิดต่าง ๆ มีสระน้ำขนาดใหญ่ซึ่งมีน้ำตลอดปี ภายในโครงการมีการพัฒนาส่งเสริมอาชีพและพัฒนาคุณภาพชีวิตให้แก่ราษฎร เช่น การทอผ้าไหม โรงเพาะเห็ด บ่อเลี้ยงปลา เลี้ยงกบ เพาะชำกล้าไม้ และมีรีสอร์ตไว้บริการนักท่องเที่ยวอีกด้วย
การเดินทางใช้เส้นทางทางหลวงแผ่นดินหมายเลข 210 (อุดรธานี-วังสะพุง) ระยะทางประมาณ 31 กิโลเมตรจากอำเภอวังสะพุง ผ่านตัวอำเภอเอราวัณไปจนถึงโรงเรียนบ้านวังสำราญในเขตอำเภอนาวัง จังหวัดหนองบัวลำภู แล้วเลี้ยวซ้ายเข้าเขตจังหวัดเลยอีกครั้ง ไปอีกประมาณ 2 กิโลเมตรถึงพื้นที่โครงการ
หมู่บ้านหัวหาด

| หมู่บ้านหัวหาด Ban Hua Hat |
| --- | --- |
  วงดนตรีไทยเดิมผู้สูงอายุบ้านหัวหาด บรรเลงในพิธีของวัดประจำหมู่บ้าน พิกัดภูมิศาสตร์:17.61891° 100.18991° 
ข้อมูลทั่วไป
ตำบล: คุ้งตะเภา
อำเภอ: เมืองอุตรดิตถ์
จังหวัด: อุตรดิตถ์
รหัสไปรษณีย์: 53000
การปกครอง
ผู้ใหญ่บ้าน: จ.ส.อ.ประสิทธิ์ พรหมมณี
ข้อมูลสถิติ
พื้นที่: -
ประชากร: 1,894  (ชาย 874) (หญิง 1,020) 

หมู่บ้านหัวหาด หรือ บ้านหัวหาด เป็นหมู่บ้านหนึ่งในตำบลคุ้งตะเภา อำเภอเมืองอุตรดิตถ์ จังหวัดอุตรดิตถ์ ชาวบ้านส่วนใหญ่นับถือพระพุทธศาสนานิกายเถรวาท มีวัดประจำหมู่บ้าน 1 แห่ง และ โรงเรียนระดับพื้นฐาน 1 โรง เส้นทางคมนาคมหลักคือ (ทางหลวงแผ่นดินหมายเลข 1247 และทางหลวงแผ่นดินหมายเลข 1213) ด้านเศรษฐกิจ ชาวบ้านประกอบอาชีพเกษตรกรรมเป็นส่วนใหญ่
ประวัติ > ความเป็นมาชื่อหมู่บ้าน

หมู่บ้านหัวหาดนั้นเดิมชื่อ หมู่บ้านศีรษะหาด และใช้กันเรื่อยมาตลาด จนมาในคราว ปู่นาค อักษรไชย เป็นผู้ใหญ่บ้านจึงได้เปลี่ยนชื่อมาเป็น หมู่บ้านหัวหาด เพื่อให้เรียกง่าย เหตุที่ใช้คำว่าหัวหาดหรือศีรษะหาดนั้น มาจากสภาพภูมิประเทศบริเวณริมแม่น้ำน่านของหมู่บ้านที่เป็นลานหาดทราบตะกอนแม่น้ำพัดจากแม่น้ำน่าน ที่ไหลมาทับทมจนเป็นหาดทรายขนาดกว้างใหญ่ตั้งแต่ทางทิศเหนือน้ำของหมู่บ้านจนไปจรดทิศใต้น้ำของหมู่บ้านคือแถบบ้านไร่คุ้งตะเภา
ประวัติ > พัฒนาการทางประวัติศาสตร์

หมู่บ้านหัวหาด เดิมเป็นพื้นที่ป่าสมบูรณ์ไม่มีผู้คนอยู่อาศัย ต่อมาในสมัยพระบาทสมเด็จพระพุทธยอดฟ้าจุฬาโลกมหาราช รัชกาลที่ 1 จึงได้เริ่มมีกลุ่มคนเข้ามาตั้งถิ่นฐานในแถบนี้ เล่ากันมาว่าผู้ที่เข้ามาตั้งรกรากนั้นคือต้นตระกูลอักษรไชย ที่เป็นพ่อค้าภาคกลางจากอ่างทอง ทำมาค้าขายสินค้าขึ้นล่องอยู่แถบหัวเมืองฝ่ายเหนือ เดินเรือผ่านมาตามแม่น้ำน่านเห็นบริเวณนี้มีพื้นที่อุดมสมบูรณ์ดีจึงเข้ามาจับจองปลูกบ้านเรือนขึ้น ในปี พ.ศ. 2344
ต้นตระกูลของคนในหมู่บ้านคือปู่กร ย่าพัน อักษรไชย ผู้ใหญ่บ้านคนแรกคือ ปู่หล่ำ อักษรไชย ต่อมาปู่นาค พี่ของปู่หล่ำ ได้ตั้งสร้างวัดขึ้นชื่อว่าวัดป่าสักเรไรในปัจจุบัน
สภาพด้านสังคม

บ้านหัวหาด อยู่ห่างจากตัวเมืองอุตรดิตถ์ เป็นระยะทาง 14 กิโลเมตร เป็นหมู่ที่ 5 ในตำบลคุ้งตะเภา มีบ้าน จำนวน 255 หลังคาเรือน เป็นชาย 874 คน เป็นหญิง 1,020 คน  (ข้อมูลเมื่อปี พ.ศ. 2550)  ประชาชนส่วนใหญ่ประกอบอาชีพเกษตรกรรม ทำไร่ ทำนา เมื่อว่างเว้นจากการทำเกษตรกรรมก็จะหันมารับจ้างทั่วไป ชาวบ้านส่วนใหญ่นับถือพระพุทธศาสนานิกายเถรวาท มีวัดประจำหมู่บ้าน 1 แห่ง และ โรงเรียนระดับพื้นฐาน 1 โรง บ้านหัวหาดมีศูนย์พัฒนาเด็กเล็กขององค์การบริหารส่วนตำบลจำนวน 1 ศูนย์
สภาพภูมิศาสตร์

บ้านหัวหาด ตั้งอยู่ไกลจากตัวเมืองอุตรดิตถ์ประมาณ 14 กิโลเมตร มีเส้นทางคมนาคมที่สำคัญคือทางหลวงแผ่นดินหมายเลข 1047 และ 1213 มีวัดประจำหมู่บ้าน 1 แห่ง บ้านพักอาศัยตั้งอยู่แบบเป็นกลุ่ม
สภาพภูมิศาสตร์ > อาณาเขตติดต่อ

บ้านหัวหาด มีอาณาเขตติดต่อกับหมู่บ้านใกล้เคียงดังนี้
ทิศเหนือ  ติดต่อกับแม่น้ำน่าน
ทิศใต้ ติดต่อกับบ้านบ่อพระ ตำบลคุ้งตะเภา อำเภอเมืองอุตรดิตถ์ จังหวัดอุตรดิตถ์
ทิศตะวันออก ติดต่อกับบ้านหาดเสือเต้น ตำบลคุ้งตะเภา อำเภอเมืองอุตรดิตถ์ จังหวัดอุตรดิตถ์
ทิศตะวันตก ติดต่อกับบ้านคุ้งตะเภา ตำบลคุ้งตะเภา อำเภอเมืองอุตรดิตถ์ จังหวัดอุตรดิตถ์
สภาพภูมิศาสตร์ > ลักษณะโครงสร้างพื้นฐาน

การคมนาคมบ้านหัวหาด เดินทางติดต่อทางบกเป็นหลัก โดยมีทางหลวงแผ่นดินหมายเลข 1047 ทางหลวงแผ่นดินหมายเลข 1213 และทางหลวงแผ่นดินหมายเลข 11 เป็นถนนสายหลักในการติดต่อเข้าสู่ตัวจังหวัดและถนนสายหลักในจังหวัด (ถนนเอเชีย)
การติดต่อภายในตำบลคุ้งตะเภาและตำบลใกล้เคียง ใช้เส้นทาง รพช. และทางหลวงแผ่นดินหมายเลข 11 และ 1047 เชื่อมโยงระหว่างตำบลผาจุก ตำบลป่าเซ่า และตำบลงิ้วงาม
การบริการขนส่งสาธารณะ มีรถประจำทางผ่านตลอดสาย ส่วนการขนส่งผลผลิตการเกษตรนิยมใช้รถไทยแลนด์และรถปิคอัพ เข้าสู่ตลาดหรือแหล่งรับซื้อผลผลิตทางการเกษตร
สภาพภูมิศาสตร์ > สาธารณูปโภค

บ้านหัวหาดมีพื้นที่ทำการเกษตรเป็นส่วนใหญ่ ต้องอาศัยน้ำฝนเป็นหลัก นอกจากนั้นยังอาศัยแหล่งน้ำจากะรรมชาติที่มีอยู่ภายในหมู่บ้าน คือ แม่น้ำน่าน ช่วยในการทำนา ปลูกพืชไร่
เศรษฐกิจ

ประชาชนในพื้นที่ส่วนใหญ่จะมีฐานะยากจน มีอาชีพหลัก 2 ประเภท คือ อาชีพการเกษตรและอาชีพรับจ้าง การประกอบอาชีพทางการเกษตรได้แก่ การปลูกพืชไร่และพืชล้มลุก เช่น ถั่ว แตงกวา ต้นหอมผักชี เป็นต้น ส่วนอาชีพรับจ้าง ปัจจุบันส่วนใหญ่จะออกไปรับจ้างในถิ่นอื่น
วัฒนธรรมประเพณี

ประชาชนส่วนใหญ่นับถือศาสนาพุทธเถรวาท ประเพณีต่าง ๆ ยึดถือปฏิบัติเหมือนกันกับชาวพุทธเถรวาทในแถบใกล้เคียง เช่น บวชพระ ประเพณีแต่งงาน งานศพ ฯลฯ
วัดประจำหมู่บ้าน

ดูเพิ่ม: วัดป่าสักเรไร
วัดป่าสักเรไร เริ่มก่อตั้งและมีพระภิกษุมาจำพรรษามาตั้งแต่ปี พ.ศ. 2464 เป็นพุทธศาสนสถานแห่งเดียวในหมู่บ้าน สังกัดคณะสงฆ์มหานิกาย มีที่ดินที่ตั้งวัดจำนวน 9 ไร่ 21 ตารางวา
ประชาชนชาวบ้านหัวหาดได้ร่วมใจกันสร้างวัดนี้เพื่อเป็นที่ประกอบศาสนกิจและกิจกรรมของชุมชน ได้รับพระราชทานวิสุงคามสีมา (อนุญาตให้สร้างอุโบสถ) เมื่อวันที่ 30 สิงหาคม พ.ศ. 2520 เขตวิสุงคามสีมากว้าง 30 เมตร ยาว 50 เมตร
โรงเรียนประจำหมู่บ้าน

ดูเพิ่ม: โรงเรียนบ้านหัวหาด
โรงเรียนบ้านหัวหาด เป็น โรงเรียนประจำหมู่บ้านหัวหาด ตั้งอยู่ที่ บ้านหัวหาด ตำบลคุ้งตะเภา อำเภอเมืองอุตรดิตถ์ จังหวัดอุตรดิตถ์ สังกัดสำนักงานเขตพื้นที่การศึกษาอุตรดิตถ์เขต 1 สำนักงานคณะกรรมการการศึกษาขั้นพื้นฐาน กระทรวงศึกษาธิการ โรงเรียนบ้านหัวหาดเป็นโรงเรียนในกลุ่ม คุ้งตะเภา-ถ้ำฉลอง แบ่งการเปิดการสอนเป็น ระดับประถมศึกษา และระดับก่อนประถมศึกษา
โรงเรียนบ้านหัวหาด เดิมชื่อว่า โรงเรียนวัดป่าสักเรไร หมู่ที่ 5 ตำบลคุ้งตะเภา อำเภอเมืองอุตรดิตถ์ จังหวัดอุตรดิตถ์ เปิดทำการเรียนการสอนครั้งแรกในปี พ.ศ. 2482 โดยอาศัยศาลาการเปรียญวัดป่าสักเรไรเป็นสถานที่เรียน  (ได้อาศัยเรียนอยู่ที่วัดป่ากล้วยจนถึง พ.ศ. 2504 จึงย้ายมายังที่ตั้งปัจจุบัน)
โรงเรียนบ้านหัวหาดได้ดำเนินการจัดการเรียนการสอน โดยทำการสอนครั้งแรก ตั้งแต่ชั้นประถมศึกษาปีที่ 1 ถึงชั้นประถมศึกษาปีที่ 4 มี นายอนันต์ เอี่ยมสรรพางค์ เป็นครูใหญ่คนแรก ปัจจุบันเปิดทำการสอนเป็น 2 ระดับชั้น คือระดับก่อนประถมศึกษา และระดับประถมศึกษา มีนายอำนวย คงอินทร์ ดำรงตำแหน่ง ผู้อำนวยการโรงเรียนบ้านหัวหาด
แหล่งข้อมูลอื่น

แผนที่และภาพถ่ายทางอากาศของ หมู่บ้านหัวหาด
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
17°39′32″N 100°09′29″E﻿ / ﻿17.658941°N 100.158114°E﻿ / 17.658941; 100.158114
| ด ค กหน่วยการปกครองและสถานที่สำคัญในตำบลคุ้งตะเภา |
| --- | --- | --- |
| หมู่บ้าน |  หมู่บ้านป่ากล้วย (หมู่ 1-2)  หมู่บ้านป่าขนุน(หมู่ 3)  หมู่บ้านคุ้งตะเภา (หมู่ 4)  หมู่บ้านหัวหาด (หมู่ 5)  หมู่บ้านหาดเสือเต้น (หมู่ 6,8)  หมู่บ้านบ่อพระ (หมู่ 7)  |  |
| ศาสนสถาน |  วัดคุ้งตะเภา  วัดใหม่เจริญธรรม  วัดป่ากล้วย  วัดป่าสักเรไร  วัดหาดเสือเต้น  วัดหนองปล้อง  วัดบ่อพระ  |  |
| สถานศึกษา |  โรงเรียนบ้านคุ้งตะเภา  โรงเรียนบ้านหัวหาด  โรงเรียนบ้านบ่อพระ  โรงเรียนป่าขนุนเจริญวิทยา (ประถมและมัธยมต้น)  โรงเรียนบ้านหาดเสือเต้น (ประถมและมัธยมต้น)  สำนักศาสนศึกษาวัดคุ้งตะเภา (สำนักเรียนของคณะสงฆ์)  |  |
| การท่องเที่ยว |  อนุสาวรีย์คู่บารมีกู้แผ่นดิน (หมู่บ้านคุ้งตะเภา)  สวนสาธารณะหาดริมน้ำน่านหมู่บ้านคุ้งตะเภา (หมู่บ้านคุ้งตะเภา)  พิพิธภัณฑ์พื้นบ้านวัดคุ้งตะเภา (วัดคุ้งตะเภา)  หลวงพ่อสุวรรณเภตรา (วัดคุ้งตะเภา)  หลวงพ่อสุโขสัมฤทธิ์ (วัดคุ้งตะเภา)  สวนพฤกษศาสตร์สมุนไพรวัดคุ้งตะเภา (วัดคุ้งตะเภา)  ต้นบุนนาควัดคุ้งตะเภา (วัดคุ้งตะเภา)  บึงทุ่งกะโล่ (เขตหมู่บ้านคุ้งตะเภา)  |  |
วัดป่าสักเรไร วัดประจำหมู่บ้าน
อุโบสถวัดหัวหาด (วัดป่าสักเรไร) วัดประจำหมู่บ้าน
ป้ายหน้าโรงเรียนบ้านหัวหาด
เชลยศักดิ์

| --- | --- |

ผู้ประพันธ์: ดวงดาว
ประเทศ: ไทย
ภาษา: ไทย
วันที่พิมพ์: พ.ศ. 2499
เชลยศักดิ์ เป็นนวนิยายไทยที่เขียนโดย ดวงดาว ตีพิมพ์ครั้งแรกในรูปแบบตอนต่อระหว่างปี พ.ศ. 2499 ถึง 2500 ในนิตยสารรายสัปดาห์ เดลิเมล์วันจันทร์ และตีพิมพ์ร่วมเล่มครั้งแรกโดยสำนักพิมพ์ร่วมสาส์น โดยมีการตีพิมพ์ตั้งแต่ครั้งที่ 1 ถึงครั้งที่ 5 ระหว่างปี พ.ศ. 2510 ถึง พ.ศ. 2537
เรื่องย่อ

ร้อยโทยศิน อัศวรัตน์ เป็นวีรบุรุษสงครามจากสงครามโลกครั้งที่สอง เขาได้รับการยอมรับจากการมีส่วนร่วมในขบวนการเสรีไทยในช่วงสงคราม ยศินมีอนาคตที่สดใสและหมั้นหมายกับพิรมยา ลูกสาวของรัฐมนตรี อย่างไรก็ตาม ครอบครัวของยศินต้องพบกับปัญหาทางการเงินเมื่อพระยาสวามิภักดิ์ วรัตน์ บิดาของเขา ประสบปัญหาทางธุรกิจการเดินเรือ ในช่วงที่กิจการของพระยาสวามิภักดิ์ย่ำแย่ อติศักดิ์ สันตติวงศ์ นักธุรกิจ ได้เข้ามาซื้อหุ้นของบริษัทและเสนอเงินช่วยเหลือ โดยมีเงื่อนไขให้ยศินเป็นเชลยที่บ้านของเขาเป็นเวลา 1 ปี เพื่อล้างแค้นที่ตระกูลของยศินเคยทำให้ตระกูลสันตติวงศ์เสื่อมเสียชื่อเสียงมาก่อน อลิสา น้องสาวของอติศักดิ์ซึ่งหลงรักเจ้าขวัญฟ้า เจ้าชายเจ้าชู้จากประเทศเพื่อนบ้าน เป็นผู้รับผิดชอบดูแลยศินเชลยของพวกเขา
การดัดแปลง

นวนิยายเรื่องนี้ได้รับการดัดแปลงหลายครั้ง ทั้งในรูปแบบภาพยนตร์และละครโทรทัศน์ที่ใช้ชื่อเดียวกัน ดังนี้
เชลยศักดิ์ (พ.ศ. 2502) – ภาพยนตร์ นำแสดงโดย อมรา อัศวนนท์ ในบทอลิสา
เชลยศักดิ์ (พ.ศ. 2524) – ภาพยนตร์ นำแสดงโดย ทูน หิรัญทรัพย์ ในบทยศิน อัศวรัตน์, นิรุตติ์ ศิริจรรยา ในบทเจ้าขวัญฟ้า, เพ็ญพักตร์ ศิริกุล
เชลยศักดิ์ (พ.ศ. 2534) – ละครโทรทัศน์ 39 ตอน ออกอากาศทาง ช่อง 7 นำแสดงโดย ลิขิต เอกมงคล ในบทยศิน อัศวรัตน์, จินตหรา สุขพัฒน์ ในบทอลิสา, สมบัติ เมทะนี ในบทรัฐมนตรี
เชลยศักดิ์ (พ.ศ. 2553) – ละครโทรทัศน์ 27 ตอน ออกอากาศทาง ช่อง 3 นำแสดงโดย อัษฎา นามปาน ในบทยศิน อัศวรัตน์, แอน ทองประสม ในบทอลิสา, ดอม เหตระกูล ในบทอติศักดิ์
สำหรับเวอร์ชันปี พ.ศ. 2534 ถือเป็นเวอร์ชันที่ดีที่สุดและได้รับการจดจำจากผู้ร่วมสมัย นอกจากนี้เพลงเปิดเรื่อง "เชลยศักดิ์" ยังเป็นที่นิยมอีกด้วย ขณะที่เวอร์ชันปี พ.ศ. 2553 ได้รับการออกอากาศทางสถานีโทรทัศน์ Jiangsu Broadcasting Corporation (JSBC) ของจีนในปี พ.ศ. 2556
เพราะพระเจ้าเลือกเลยได้เกิดใหม่มาเลี้ยงสไลม์ในต่างโลก

| --- | --- |
เพราะพระเจ้าเลือกเลยได้เกิดใหม่มาเลี้ยงสไลม์ในต่างโลก
神達に拾われた男 (Kami-tachi ni Hirowareta Otoko)
ชื่อภาษาอังกฤษ: By the Grace of the Gods
แนว: ผจญภัย, แฟนตาซี, เสี้ยวหนึ่งของชีวิต
นวนิยายชุด
เขียนโดย: Roy
สำนักพิมพ์: โชเซ็ตสึกะ นิ นาโร
วางจำหน่ายตั้งแต่: 28 มกราคม พ.ศ. 2557 – ปัจจุบัน
ไลต์โนเวล
เขียนโดย: Roy
วาดภาพโดย: Ririnra
สำนักพิมพ์: Hobby Japan
สำนักพิมพ์ภาคภาษาอังกฤษ: อเมริกาเหนือ J-Novel Club
ในเครือ: HJ Novels
กลุ่มเป้าหมาย: ชาย
วางจำหน่ายตั้งแต่: 22 กันยายน พ.ศ. 2560 – ปัจจุบัน
จำนวนเล่ม: 14
มังงะ
เขียนโดย: Roy
วาดภาพโดย: Ranran
สำนักพิมพ์: Square Enix
สำนักพิมพ์ภาคภาษาอังกฤษ: อเมริกาเหนือ Square Enix
นิตยสาร: Manga UP!
กลุ่มเป้าหมาย: โชเน็ง
วางจำหน่ายตั้งแต่: 29 พฤศจิกายน พ.ศ. 2560 – ปัจจุบัน
จำนวนเล่ม: 12
อนิเมะโทรทัศน์
กำกับโดย: Takeyuki Yanase
เขียนบทโดย: Kazuyuki Fudeyasu (S1) Yuka Yamada (S2)
ดนตรีโดย: Hiroaki Tsutsumi
สตูดิโอ: มาโฮฟิล์ม
ถือสิทธิ์โดย: Crunchyroll SA/SEA Medialink
เครือข่าย: Tokyo MX, BS Fuji
เครือข่ายภาษาอังกฤษ: เอเชียตะวันออกเฉียงใต้ Animax Asia
ฉาย:  4 ตุลาคม พ.ศ. 2563  –  27 มีนาคม พ.ศ. 2566
ตอน: 24
 สถานีย่อยการ์ตูนญี่ปุ่น
เพราะพระเจ้าเลือกเลยได้เกิดใหม่มาเลี้ยงสไลม์ในต่างโลก (ญี่ปุ่น: 神達に拾われた男; โรมาจิ: Kami-tachi ni Hirowareta Otoko) เป็นซีรีส์ไลต์โนเวลญี่ปุ่น ที่เขียนโดย Roy และวาดภาพประกอบโดย Ririnra เริ่มเผยแพร่ออนไลน์ผ่านเว็บไซต์นิยายออนไลน์สร้างโดยผู้ใช้โชเซ็ตสึกะ นิ นาโร ในเดือนมกราคม พ.ศ. 2557 ต่อมาซีรีส์นี้ถูกซื้อโดยฮอบบี้เจแปน และตีพิมพ์ถึงเล่มที่ 11 ในเดือนกันยายน พ.ศ. 2560 ภายใต้สำนักพิมพ์ HJ Novels มังงะได้รับการดัดแปลงที่วาดภาพประกอบโดย Ranran ได้รับการตีพิมพ์ในนิตยสารออนไลน์ Manga UP! ของสแควร์เอนิกซ์ ตั้งแต่เดือนพฤศจิกายน พ.ศ. 2560 มีการรวบรวมไว้เป็นเล่ม (ทังโกบง) ถึงเล่มที่ 9 ได้รับการดัดแปลงเป็นซีรีส์อนิเมะโทรทัศน์โดยสตูดิโอมาโฮฟิล์ม ซึ่งฤดูกาลแรกออกอากาศตั้งแต่เดือนตุลาคมถึงธันวาคม พ.ศ. 2563 ฤดูกาลที่ 2 เริ่มฉายในเดือนมกราคมถึงมีนาคม พ.ศ. 2566